Source: http://docplayer.fi/825766-Oikeuspoliittisen-tutkimuslaitoksen-tutkimustiedonantoja-98.html
Timestamp: 2017-09-19 16:09:10+00:00
Document Index: 16770533

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'TUOMIOISTUIN ', 'kko ', 'kko ', 'KKO ', 'KKO ']

OIKEUSPOLIITTISEN TUTKIMUSLAITOKSEN TUTKIMUSTIEDONANTOJA 98 - PDF
Download "OIKEUSPOLIITTISEN TUTKIMUSLAITOKSEN TUTKIMUSTIEDONANTOJA 98"
1 OIKEUSPOLIITTISEN TUTKIMUSLAITOKSEN TUTKIMUSTIEDONANTOJA 98 National Research Institute of Legal Policy. Research Communications. Rättspolitiska forskningsinstitutet. Forskningsmeddelanden. Johanna Niemi & Hanna Väkiparta & Heta Tarkkala ASIAMIESKIELTO JA PERINTÄKULUT Helsinki 2009
2 ESIPUHE Eduskunta hyväksyi vuosina 1999, 2004 ja 2006 ponsia, joilla hallitusta kehotettiin seuraamaan saatavien perimiskulujen kehitystä, arvioimaan perimiskuluja koskevien lakisääteisten taulukoiden vaikutuksia sekä selvittämään julkisoikeudellisten saatavien perintää koskevien asiamieskieltojen toimintaa ja arvioimaan kieltojen tarkoituksenmukaisuutta. Tämän tutkimuksen tavoitteena on vastata näihin tiedon tarpeisiin. Tutkimussopimus on tehty oikeusministeriön ja Oikeuspoliittisen tutkimuslaitoksen välillä. Tutkimus liittyy Oikeuspoliittisen tutkimuslaitoksen kuluttajien luotonkäyttöä, velkaongelmia ja niiden hallintakeinoja koskevaan tutkimuksen painopistealueeseen, jossa on seurattu velkatilanteen kehitystä 1980-luvun jälkipuolelta alkaen. Tutkimuksesta on vastannut dosentti ja erikoistutkija Johanna Niemi, joka on myös kirjoittanut pääosan tutkimusraportista. Tutkija Hanna Väkiparta on osallistunut tutkimuksen suunnitteluun, kuntakyselyn toteuttamiseen sekä kirjoittanut osia luvuista 2 ja 5. Tutkimusavustaja Heta Tarkkala on toteuttanut perintätoimistoille suunnatun kyselyn ja laatinut tutkimuksen tilasto-osat. Olemme tutkimuksen kuluessa joutuneet vaivaamaan useita henkilöitä, joille olemme kiitoksen velkaa. Pekka Ojala, Jari Salmela, Terttu Etholen sekä Anitta Anttila Oikeushallinnon tietotekniikkakeskuksesta, samoin kuin Perimistoimistojen liiton puheenjohtaja Jyrki Lindström ovat toimittaneet meille aineistoa ja toistuvasti vastanneet kysymyksiimme. Suuri kiitos kuuluu kaikille kuntien, perimistoimistojen, velkaneuvonnan ja muiden tahojen henkilöille, joita olemme vaivanneet kyselyillä, kysymyksillä ja haastatteluilla. Osa heistä on mainittu lähdeluettelossa haastateltuina, mutta kaikkia emme voi mainita nimeltä. Kiitos siitä, että olette jakaneet asiantuntemuksenne kanssamme. Kiitämme erityisasiantuntija Elina Arpiaista ja ylitarkastaja Maire Kulpakkoa oikeusministeriöstä, jotka ovat lukeneet käsikirjoituksen sekä osastosihteeri Eira Mykkästä julkaisun painokuntoon saattamisesta. Helsingissä 31. päivänä elokuuta 2009 Johanna Niemi Hanna Väkiparta Heta Tarkkala dosentti, erikoistutkija oikeustieteen maisteri tutkimusavustaja
3 SISÄLLYS 1 Johdanto Tutkimuksen tavoitteet Aikaisempi tutkimus Tutkimuksen toteuttaminen Kuluttajasaatavien perinnän sääntely Kuluttajasaatavan perinnän peruskäsitteet Keskeisin lainsäädäntö Hyvä perintätapa Keskustelu asiamieskielloista Historiallinen tausta Keskustelussa esitettyjä näkökantoja Julkisoikeudelliset saatavat ulosottoperinnässä Yleiskuva Asiamieskiellot eri saatavaryhmissä Verojen, sakkojen ja muiden valtion saatavien perintä Sanktioluonteiset saatavat Julkisoikeudelliset maksut Vakuutusmaksut Julkisyhteisöjen yksityisoikeudelliset saatavat Johtopäätöksiä Julkisyhteisöjen saatavien perintä käytännössä Kuntakyselyn tavoite ja aineisto Kuntien saatavien perintä Perinnän järjestäminen kunnissa Perimistoimistojen käyttö Kunnan perimistoimet Sanktioluonteisten maksujen perintä Yleistä Pysäköintivirhemaksut Joukkoliikenteen tarkastusmaksu Televisiomaksujen perintä Asiamieskiellosta esitettyjä näkemyksiä Yhteenvetoa ja johtopäätöksiä... 60
4 6 Kuluttajasaatavien perintäkulut Johdanto Perintätoimistokysely Miten kysely toteutettiin? Perimiskäytäntöjä Perimiskulut Yksityisoikeudellisten saatavien perimiskulut käräjäoikeudessa Velkomusasiat käräjäoikeuksissa Käräjäoikeusaineisto Vapaamuotoisen perinnän kulut Oikeudenkäyntikulut Kulut yhteensä Julkisoikeudellisten saatavien perimiskulut ulosotossa Ulosottokulut Havaintoja perinnän tuloksellisuudesta Haastattelut eri tahojen näkemyksiä Johtopäätöksiä Yhteenvetoa ja johtopäätöksiä Lähteet Lyhenteet Liite 1. Vastanneet kunnat ja niiden asukasluvut ( ) Liite 2. Perimiskulut yksityisoikeudellisen saatavan perinnässä Liite 3. Perimiskulut vuosina 2001 ja
5 Kuviot ja taulukot Kuvio 2.1 Saatavien perintäkaavio Kuvio 4.1 Ulosotossa perittävänä olleet asiat Kuvio 4.2 Ulosotossa perittävänä olleet saatavat euroina Kuvio 4.3 Perittäväksi tulleiden julkisoikeudellisten saatavien määrä Kuvio 4.4 Julkisoikeudelliset saatavat ulosotossa Kuvio 4.5 Hakija julkisoikeudellisten saatavien ulosotossa Kuvio 4.6 Sanktioluontoiset asiat ulosotossa 2008 Kuvio 4.7 Sosiaalitoimen ja terveydenhuollon maksut ulosotossa Kuvio 4.8 Vakuutusmaksut ulosotossa Kuvio 5.1 Julkisoikeudellisten saatavien perimistoimeksiantojen määrä Kuvio 5.2 Sanktioluontoiset saatavat ulosotossa 2008 Kuvio 6.1 Perimiskäytäntöjä perimistoimistoittain Kuvio 6.2 Maksumuistutusten ja maksuvaatimusten lukumäärä Kuvio 6.3 Vapaamuotoisen perinnän kulut Kuvio 6.4 Valmistelussa ratkaistut summaariset asiat Kuvio 6.5 Summaaristen velkomusten saatavat (%) Kuvio 6.6 Vapaamuotoisen perinnän kulut summaarisissa asioissa, mediaani Kuvio 6.7 Vapaamuotoisen perinnän kulut käräjäoikeudessa Kuvio 6.8 Perintäkulut (saatavina) ulosotossa 2008 Kuvio 6.9 Saatavien perintäkaavio ja keskimääräiset kulut Taulukko 2.1 Eri saatavalajien täytäntöönpano Taulukko 2.2 Saatavien perinnässä noudatettava keskeisin lainsäädäntö Taulukko 4.1 Saatavalajit, perintälain soveltaminen ja asiamiehen käyttö Taulukko 6.1 Perintälain mukaiset ylärajat Taulukko 6.2 Summaaristen asioiden ratkaisut käräjäoikeuksissa 2008 Taulukko 6.3 Korvattavat oikeudenkäyntikulut summaarisissa asioissa Taulukko 6.4 Taksan mukaiset oikeudenkäyntikulut summaarisissa asioissa Taulukko 6.5 Ulosoton taulukkomaksut
6 1 JOHDANTO 1.1 Tutkimuksen tavoitteet Saatavien perintää koskevaa lainsäädäntöä on uudistettu voimakkaasti viimeisten kymmenen vuoden kuluessa. Uudistukset ovat koskeneet sekä yksityistä perintää että tuomioiden ja päätösten täytäntöönpanoa ulosottotoimin. Suurimmat uudistukset ovat olleet perintälain säätäminen vuonna 1999 ja ulosottolainsäädännön uudistaminen vaiheittain, päättyen vuonna 2008 voimaan tulleen uuden ulosottokaaren säätämiseen. Ulosottokaaren uudistamisen yhteydessä vuonna 2005 muutettiin perintälakia muun muassa siten, että velalliselta veloitettaville perintäkuluille säädettiin enimmäismäärät (ns. taulukkomaksut). Julkisoikeudellisten saatavien perintää koskevat osittain erilaiset säännökset kuin yksityisoikeudellisten saatavien perintää. 1 Tärkein ero tässä suhteessa on se, että julkisoikeudelliset saatavat voidaan siirtää perittäviksi ulosottoon suoraan julkisyhteisön päätöksellä ilman, että niille tarvitsee hakea tuomioistuimesta täytäntöönpanoon oikeuttavaa päätöstä. Julkisoikeudellisten saatavien perinnässä asiamiehen, kuten perintätoimiston käyttö ei ole kaikilta osin sallittua (ns. asiamieskielto). Nykyisten säännösten mukaan asiamiehen käyttö ei ole lainkaan sallittua verojen ja rangaistuksen luonteisten saatavien perinnässä. Muiden julkisoikeudellisten saatavien perinnässä asiamiestä voidaan käyttää vapaamuotoisessa perinnässä, mutta ei ulosottoperinnässä. Sekä perinnän taulukkomaksuista että asiamieskiellosta on käyty vilkasta keskustelua ja esitetty eri suuntiin meneviä mielipiteitä. Lakien valmisteluvaiheissa käydyn keskustelun johdosta eduskunnan lakivaliokunta esitti sekä perintälain säätämisen (1999) että sen muuttamisen yhteydessä (2004) eduskunnan hyväksyttäväksi erityiset lausumat, jotka hyväksyttiin eduskunnan täysistunnossa. Vuoden 1999 lausumassa edellytettiin, että hallitus seuraa perintätoimistojen veloituskäytäntöä ja tarvittaessa ryhtyy toimenpiteisiin taulukkomaksujen aikaansaamiseksi. 2 Kuluttajavirasto toteutti vuosina tällaista seurantaa 3 ja vuonna 2004 säädettiin perintäkuluja koskevista maksukatoista. Niiden säätämisen yhteydessä lakivaliokunta jäl- 1 Julkisoikeudellisten saatavien perintää koskeva erityislaki uudistettiin vuonna 2007, jolloin laki verojen ja maksujen täytäntöönpanosta (VeroTPL 706/2007) korvasi aiemman lain verojen ja maksujen perimisestä ulosottotoimin (VeroUL 367/1961). Nyt tarkasteltavana oleviin seikkoihin ei tässä yhteydessä tehty mainittavia muutoksia. Ks. luku 2. 2 LaVM 30/1998, lausumaehdotus 2. EV 302/ HE 21/2004, 3. Ks. jakso jälj.
7 2 leen totesi, että perintäkulujen kehitystä tulee säännöllisesti seurata. 4 Samalla lakivaliokunta totesi, että perintäkulujen enimmäismääriä ei jouduttaisi kovin usein muuttamaan. Lakivaliokunnan mielestä myös lainsäädännön selkeys ja läpinäkyvyys puolsivat sitä, että rajojen muuttaminen tulee tehdä lailla. Perintälain muuttamisen yhteydessä eduskunta hyväksyi lisäksi lausuman, jonka mukaan hallituksen tulee selvittää perintälain 9 :n mukaisten toimeksiantoja koskevien rajoitusten tarkoituksenmukaisuus (asiamieskielto). 5 Asiaan palattiin uuden ulosottokaaren säätämisen yhteydessä, jolloin eduskunta uudelleen hyväksyi samaa asiaa koskevan lausuman. 6 Tämän tutkimuksen tarkoitus on vastata näihin eduskunnan esittämiin toiveisiin. Jotta eduskunnan esittämiin kysymyksiin voidaan vastata, on tärkeää ymmärtää, millainen rooli asiamieskiellolla ja perintäkulujen sääntelyllä on perintäprosessissa. Tässä tarkoituksessa on aiheellista selvittää ja kuvata perintäprosessin sääntelyä, erilaisten saatavien ja erityisesti julkisoikeudellisten saatavien määriä ja jakaumia perinnässä sekä asiamieskiellon kohdentumista erilaisiin saataviin. Tutkimuksen tavoitteet voidaan kiteyttää seuraavasti: 1) Perintäprosessin sääntelyn ja etenemisen kuvaaminen eriteltynä eri saatavalajien mukaisesti. 2) Julkisoikeudellisia saatavia koskevien asiamiehen käyttöä koskevien rajoitusten sääntelyn kuvaaminen, empiirisen tiedon kerääminen niiden käytännön soveltamisesta ja niiden merkityksen arvioiminen. 3) Perimiskulujen sääntelyn selostaminen, käytännössä veloitettujen perimiskulujen suuruuden selvittäminen ja niiden sääntelyn vaikutuksen arvioiminen. 4) Järjestelmän toiminnan arviointi ja kehittämissuositusten esittäminen. Tämä on ensimmäinen tutkimus, jossa tarkastellaan eri näkökulmista julkisoikeudellisten saatavien perimistä. Sen vuoksi tutkimuksessa selvitetään julkisoikeudellisten saatavien perintää sekä kuntien että perimistoimistojen näkökulmasta. Lisäksi tutkimuksessa käytetään runsaasti julkisoikeudellisten saatavien ulosottoa koskevaa tilastollista aineistoa. Perimiskulujen 4 LaVM 14/2004, 2. 5 EV 247/2004. LaVM 14/2004, 4. 6 LaVM 26/2006; EV 275/2006. Lausuman mukaan hallituksen tulee selvittää, olisiko tarkoituksenmukaista ja myös velallisten oikeusturva ja heidän maksettavikseen tulevat perintäkustannukset huomioon ottaen perusteltua sallia asiamiehen käyttäminen julkisten saatavien ulosotossa.
8 sääntelyä koskevilta osilta (erityisesti luku 6) tutkimus koskee myös yksityisoikeudellisten saamisten oikeudellista perintää käräjäoikeuksissa. Velallisten näkökulma on tutkimuksessa mukana vain vajavaisesti. Tutkimuksessa on kuitenkin voitu hyödyntää aiemmin koottua velkaneuvojien haastatteluaineistoa siltä osin kuin siinä oli esitetty käsityksiä julkisoikeudellisten saatavien perinnästä. 7 Velallisnäkökulma tuli jossain määrin esiin myös kuntien edustajien kautta Aikaisempi tutkimus Saatavien perintä ei ole ollut erityisen suosittu tutkimuskohde. Alan kirjallisuus on pääosin perintätehtäviä hoitaville tahoille kohdennettuja käsikirjoja. 8 Niiden ansiosta perintäprosesseja koskeva lainsäädäntö ja menettelyt tunnetaan monilta osin varsin hyvin. Erityisesti Pönkän yhdessä Willmanin sekä Myllymäen kanssa kirjoittamat teokset käsittelevät myös julkisoikeudellisten saatavien perintää. 9 Lisäksi Ulosotto toimikunta on kuvannut perintäprosessia mukaan lukien suoraan ulosottokelpoisten saatavien perintä monipuolisesti. 10 Empiiristä tutkimusta perinnästä on niukalti. Olemassa oleva tilastotieto keskittyy maksuhäiriöitä kuvaavien indikaattorien yleisyyteen. Esimerkiksi luottotietoyritys Asiakastieto oy julkaisee vuosittain maksuhäiriöiden kehitystä kuvaavia tilastoja. Myös kotitalouksien velkaantumista koskevaa tutkimustietoa ja tilastoja on saatavissa. 11 Ulosottoa ja velkajärjestelyä koskevissa empiirisissä tutkimuksissa pääpaino on ollut velallisten tilanteessa. Varsinkin velkajärjestelyjä on seurattu lukuisissa otantatutkimuksissa aina lain voimaantulosta vuonna 1993 alkaen. 12 Myös ulosottovelallisia koskevaa tutkimustietoa löytyy jonkin verran Rantala & Tarkkala Haastatelluilta pyydettiin suostumus aineiston käyttämiseen tässä tutkimuksessa. 8 Esim. Turunen 2001; Lindström 2005; Pönkä & Willman Saatavan perimistä on kuvattu myös eräissä opinnäytetöissä: Kalliola 2005; Penttilä 2005; Myllymäki & Pönkä Pönkä & Willman 2005; Myllymäki & Pönkä 2009; lyhyesti Lindström 2005, KM 1998:2, Rantala & Tarkkala Yleisesti Muttilainen Viimeksi Muttilainen 2007a ja 2007b. Myös esim. Muttilainen 1997; Tala, Muttilainen & Vasara Se mitä tässä on todettu suomalaisesta tutkimuksesta, pitää suurelta osin paikkaansa myös kansainvälisen tutkimustiedon suhteen. Velallisten velkaongelmia on tutkittu useissa tutkimushankkeissa. Myös velkajärjestelyä on tutkittu suhteellisen paljon. Kokoavasti ks. Niemi, Ramsay & Whitford Niemi-Kiesiläinen & Varis 1996; Hakalehto 1991; Holmila 1973.
9 4 Perintämenettelyä koskevaa empiiristä tutkimustietoa löytyy varsin vähän, ja vähäinenkin tutkimus on osin vanhaa. Ulosotto toimikunta on kerännyt tilastotietoa perinnän eri vaiheista. Valtiontalouden tarkastusvirasto on selvittänyt verosaatavien perintää tehokkuuden näkökulmasta kahdesti, kymmenen vuoden välein. 14 Oikeuspoliittisessa tutkimuslaitoksessa tehtiin ja 1990-lukujen vaihteessa useita saatavien perintää koskevia erillistutkimuksia. 15 Sen jälkeen lainsäädäntö on muuttunut perusteellisesti. Saatavien oikeudellista perintää koskeva lainsäädäntö on muuttunut sekä riita-asioiden käräjäoikeusmenettelyn uudistuksen yhteydessä 16 että ulosottolainsäädännön uudistuessa. Myös saatavien perinnän tosiasialliset käytännöt ovat muuttuneet huomattavasti toiminnan automatisoitumisen vuoksi. Perimistoimistot käyttävät nykyisin tietojenkäsittelyjärjestelmiä, joista hakemukset voidaan siirtää konekielisinä suoraan käräjäoikeuksiin tai ulosottoon. Nimenomaan tässä tutkimuksessa esillä olevia kysymyksiä ei ole juuri tutkittu. Perintäkulujen suuruutta on selvitetty kuluttajaviraston vuosina 2000 ja 2001 tekemissä kartoituksissa. Täydentävää lisätietoa on saatu esimerkiksi pikaluottoja koskevasta tutkimuksesta. 17 Asiamieskielto ei ole ollut varsinaisen tutkimuksen kohteena. Se mitä tässä on todettu suomalaisesta tutkimuksesta, pätee suurelta osin myös kansainväliseen tutkimustietoon. Velallisten velkaongelmia on tutkittu useissa tutkimushankkeissa alkaen David Caplovitzin uraa uurtavasta tutkimuksesta The poor pay more vuodelta Myös velkajärjestelyä on tutkittu suhteellisen paljon ja näitä tutkimuksia käytetään usein tiedonlähteenä ylivelkaantuneiden velallisten tilanteesta. 19 Velkojen perintää koskevaa tutkimusta on vähänlaisesti. Paul Rockin tutkimus Making people pay vuodelta 1973, jossa tarkasteltiin perintää empiirisesti velkojien vapaamuotoisesta perinnästä aina tuomion täytäntöönpanoon, ei ole saanut runsaasti seuraajia. Pakkotäytäntöönpanoa koskevaa lain- 14 Valtiontalouden tarkastusviraston tarkastuskertomus: Verosaatavien perinnän tehokkuus. 98/ Muttilainen 1990; Pulkkinen & Hyttinen 1989; Pulkkinen et al. 1989; Pulkkinen & Tala Alioikeusuudistus toteutettiin vuonna Riidattomia saatavia koskevat lainhakumenettely (ulosotonhaltijana toimineen lääninhallituksen luona) että maksamismääräysmenettely (alioikeuksissa) lakkautettiin ja saatavien perintä siirtyi käräjäoikeuksiin summaarisiksi riita-asioiden käsittelyiksi. Ks. HE 15/1990 ja 179/1990 sekä Kujanen Valkama & Muttilainen Saksalaisella kielialueella klassikon asemassa on Holzscheckin, Hörmannin & Daviterin tutkimus Praxis des Konsumentenkredits vuodelta Sen jälkeisestä tutkimuksesta voidaan mainita esimerkiksi Berthoudin ja Kempsonin tutkimus Credit and Debt, Erit. Sullivan, Warren & Westbrook 1989; Kokoavasti uudemmasta tutkimuksesta ks. Niemi, Ramsay & Whitford 2003; 2009.
10 säädäntöä koskevia kansainvälisiä vertailuja on toki jonkin verran tehty. 20 Julkisoikeudellisten saamisten perimismenettelyt ja -käytännöt ovat tällä hetkellä lainvalmistelijoiden ja -säätäjien kiinnostuksen kohteena muissakin maissa Tutkimuksen toteuttaminen Kaiken kaikkiaan saatavien perintää koskevaa empiiristä tietoa on saatavilla verrattain vähän. Tässä tutkimuksessa pyritään hahmottamaan käsitystä asiamieskiellon asemasta ja merkityksestä erilaisten aineistojen perusteella (triangulaatio). Ensiksi luvussa 2 kartoitetaan saatavien perintäprosessia koskevaa lainsäädäntöä erilaisten saatavien osalta. 22 Luvussa myös selvitetään keskeisiä käsitteitä. Luvussa 3 esitellään asiamieskiellosta lainvalmistelun eri vaiheissa käytyä keskustelua. Luvussa 4 hahmotetaan erilaisten julkisyhteisöjen saatavien perimisen yleisyyttä ja perittäviä määriä ulosoton tilastotietojen valossa. Samalla luvussa annetaan kuvaa siitä, millaisia erilaisia julkisoikeudellisia saatavia on olemassa, miten niiden perimistä säännellään ja miten asiamieskiellot kohdistuvat eri saataviin. Asiamieskiellon merkitystä käytännössä selvitetään luvussa 5. Julkisoikeudellisten saatavien perintäkäytäntöjä ja perimistoimistojen roolia niissä selvitetään kunnille suunnatun kyselyn ja haastattelujen avulla. Tietoja saatiin perintätoiminnan järjestämisestä 33 kunnasta. Kuntakysely toteutettiin aluksi nettipohjaisena kyselynä. Alhaisen vastausprosentin vuoksi aineistoa täydennettiin puhelinhaastatteluin. Vastaavia tietoja selvitettiin myös kolmesta kuntayhtymästä sekä televisiomaksuja perivästä viestintävirastosta, joukkoliikenteen tarkastusmaksujen osalta Pääkaupunkiseudun yhteistyövaltuuskunnasta sekä pysäköintivirhemaksujen osalta Helsingin kaupungin rakennusvirastosta. Kyselyssä selvitettiin perimistoimistojen käyttöä, perinnän organisointia kunnassa, perintäkuluja sekä perintää hoitavien henkilöiden näkemyksiä asiamieskiellosta. Kyselyn toteuttamista kuvataan tarkemmin jaksossa 5.1. Myös perimistoimistojen näkemyksiä asiamieskielloista selvitettiin ja niitä raportoidaan jaksossa Esim. Enforcement of court decisions in Europe 2007; Niemi-Kiesiläinen & Henrikson 2006, Esimerkiksi Yhdysvalloissa aiheesta on tehty raportti kongressille Internaal Revenue Service Kanadassa on vireillä asiaa koskeva tutkimusprojekti. Ben-Ishai & Schwartz Tältä osin tutkimus on metodiltaan lähinnä oikeusdogmaattinen.
11 6 Perimiskuluja tarkastellaan luvussa 6 useiden eri lähteiden perusteella. Luvussa tarkastellaan sekä yksityisoikeudellisten että julkisoikeudellisten saatavien perintäkuluja. Tutkimuksessa lähestyttiin perimistoimistoja nettipohjaisella kyselyllä, jossa selvitettiin perimiskulujen suuruutta (tarkemmin ks ). Kyselyyn vastasi 20 perimistoimistoa. Saatuja tietoja verrataan kuluttajaviraston vuosina tekemiin selvityksiin. Yksityisoikeudellisten saatavien perintäkuluja selvitettiin lisäksi käräjäoikeuksien tietokannasta saadun otoksen perusteella (jakso 6.3). Julkisoikeudellisten saatavien perintäkuluista saatiin tietoja ulosoton tietokannasta (jakso 6.4). Luvussa 6 selostetaan myös eri tahojen näkemyksiä perinnän järjestämisestä, perimiskuluista ja muista kustannuksista (jakso 6.7). Näitä näkemyksiä tuli esiin perimistoimistojen ja kuntien edustajille suunnatuissa kyselyissä ja haastatteluissa. Jaksossa 6.6 selvitetään vielä kyselyjen perusteella tehtyjä havaintoja perimistuloksista. Sekä asiamieskieltoa että perimiskuluja koskevissa osioissa on lisäksi aineistona käytetty asiantuntijahaastatteluja, jotka on listattu lähdeluettelossa. Asiantuntijoita haastateltiin oikeusministeriön tietotekniikkakeskuksesta, Helsingin velkaneuvonnasta, Kuntaliitosta, kunnista ja Perimistoimistojen liitosta. 23 Lisäksi saimme käyttöömme aikaisemman tutkimuksen yhteydessä kertyneeseen haastatteluaineistoon sisältyneitä asiantuntijahaastatteluja talous- ja velkaneuvonnasta sekä ulosottotoimesta Kuluttajasaatavien perinnän sääntely 2.1 Kuluttajasaatavan perinnän peruskäsitteet Saatavien perintä jaetaan vakiintuneesti vapaaehtoiseen perintään ja oikeudelliseen perintään. Edellisellä tarkoitetaan velkojien ja heidän asiamiestensä toimintaa velkojen perimiseksi oikeuslaitoksen ulkopuolella. Toiminnasta käytetään termejä vapaaehtoinen perintä, 25 mikä viittaa siihen, että tavoitteena on vapaaehtoisen maksusuorituksen saaminen, 26 tai 23 Haastattelulainaukset on kirjattu haastattelun aikana tehtyjen muistiinpanojen mukaisesti. Ne eivät siten ole täysin sanatarkkoja, joskin muistiinpanoissa pyrittiin tallentamaan haastatellun puhe mahdollisimman tarkkaan. 24 Rantala & Tarkkala Tässä tutkimuksessa haastattelut nauhoitettiin, joten lainaukset ovat sanatarkkoja. 25 Esim. HE (perintälaiksi) 199/ Kuluttajavirasto, Hyvä perintätapa 2005, 2.
12 yksityinen perintä, 27 jolloin korostetaan sitä, että perintää suorittavat velkojat tai yksityiset asiamiehet. Tässä tutkimuksessa käytetään lisäksi termiä vapaamuotoinen perintä, joka korostaa sitä, että velkojien ja asiamiesten perimistoimet ovat vain osittain, lähinnä kulujen ylärajojen ja muiden rajoitusten osalta, laissa säänneltyjä. Vastakohtana oikeudellinen perintä viittaa saatavan perimiseen tuomioistuimen ja ulosoton kautta, jolloin kysymys on laissa säännellystä menettelystä ja julkisen vallan käytöstä. Vapaamuotoista perintää sääntelee laki saatavien perinnästä (513/1999; perintälaki), kun taas oikeudellisesta perinnästä löytyy säännöksiä oikeudenkäymiskaaresta ja ulosottokaaresta sekä erityisistä julkisoikeudellisten saatavien perintää koskevista laeista. Perintälaki koskee lähtökohtaisesti kaikkea, sekä velkojan että asiamiehen kuten perintätoimiston suorittamaa vapaamuotoista perintää, ja sen soveltamisalaan kuuluvat sekä yksityisoikeudelliset että julkisoikeudelliset saatavat. Samoin se koskee sekä yrityksiin ja elinkeinonharjoittajiin että kuluttajiin kohdistuvaa perintää. Kuluttajasaatavilla tarkoitetaan tässä tutkimuksessa elinkeinonharjoittajan tai julkisyhteisön saatavia yksityishenkilöltä silloin, kun henkilö on velallisen asemassa yksityishenkilönä, ei siis elinkeinonharjoittajana tai elinkeinotoimintaansa liittyen. Julkisoikeudellisia saatavista käytetään siten tässä tutkimuksessa termiä kuluttajasaatava, vaikka niillä ei useinkaan ole mitään suoranaista tekemistä kuluttamisen kanssa. Yksityisoikeudellisten ja julkisoikeudellisten saatavien perinnässä on merkittäviä eroja. Keskeisin ero on siinä, että julkisoikeudelliset saatavat ovat suoraan ulosottokelpoisia VeroTPL:n mukaan, kun taas yksityisoikeudellisten saatavien kohdalla ulosottoperusteeksi tarvitaan tuomioistuimen päätös (UL 2:2). 28 Useimmat muut eroavaisuudet perinnässä seuraavat tästä peruserosta. Yksi tällaisista eroista on asiamieskielto eli kielto käyttää asiamiestä julkisoikeudellisen saatavan ulosotossa (VeroTPL 5.2 ). Säännös kattaa periaatteessa kaikki julkisoikeudelliset saatavat, ja kuten luvussa 4.1 tulee esiin, sen alaan kuuluu suuri joukko varsin erilaisia saatavia. Kiellolla on suurin merkitys perimistoimistojen toiminnan kannalta, mutta se koskee muitakin asiamiehiä, kuten asianajajia. Käytännössä puhutaan usein siitä, että perimistoimisto ei saa esiintyä hakijana ulosotossa, millä viitataan sekä toimimiseen asiamiehenä että esiintymiseen hakijana perimistoimis KM 1998:2, 68. Termi yksityinen perintä ei erityisen hyvin sovi tähän tutkimukseen, jossa pääosin on kysymys julkisoikeudellisten saatavien perimisestä. 28 Tarkemmin 2.2. ja 4.1.
13 8 ton ostettua saatavan alkuperäiseltä velkojalta. 29 Tämä kielto ei kiellä asiamiehen (kuten perimistoimiston) käyttöä vapaamuotoisessa perinnässä. Jatkossa käytetään termiä asiamieskielto, jota tarvittaessa täsmennetään termiksi ulosoton asiamieskielto. Tämän lisäksi valtion saamisten sekä muidenkin lainvastaisen menettelyn vuoksi määrättyjen julkisoikeudellisten saamisten perimisessä on ylipäätään kiellettyä käyttää asiamiestä (perintälaki 9 ). Tämä kielto koskee sekä vapaamuotoista perintää että ulosottoa. Tästä kiellosta käytetään lakiin perustuen termiä toimeksiantorajoitus. Jatkossa käytetään kuitenkin termiä asiamieskielto kummastakin kiellosta. Asiayhteyden mukaan täsmennetään, kummasta kiellosta on kysymys. Saatavien perintämenettelyt voidaan siten asiamiehen käytön ja oikeudellisen perinnän näkökulmasta jäsentää seuraavasti: Yksityisoikeudellisen Julkisoikeudelliset Valtion saatavat ja saatavat saatavat yleisesti sanktioluontoiset saatavat VELKOJA VELKOJA VELKOJA PERINTÄ- TOIMISTO PERINTÄ- TOIMISTO TUOMIOISTUIN VELKOJA ULOSOTTO ULOSOTTO ULOSOTTO Kuvio 2.1 Saatavien perintäkaavio Jos siis julkisoikeudelliset maksut ovat valtion saatavia, niiden perinnässä ei voida käyttää asiamiestä. Jos ne taas ovat muun julkisyhteisön saatavia, asiamieskielto koskee vain ulosottoperintää. Käytännössä on usein 29 Julkisyhteisöt eivät myy saataviaan perittäviksi, mutta yksityisoikeudellisten saatavien kohdalla se on tavallista.
14 toimittu siten, että kuntavelkoja antaa saatavan vapaaehtoisperintään perintätoimistolle, joka sitten palauttaa saatavan velkojalle ulosottoon lähettämistä varten. Esiintyy myös sellaista käytäntöä, että perimistoimisto lähettää saatavan ulosottoon ns. teknisenä välittäjänä, jolloin se lähettää konekielisen hakemuksen ulosottoon, mutta hakijaksi merkitään velkoja (tarkemmin jakso 5.2.2). Toinen merkittävä ero julkisoikeudellisten ja yksityisoikeudellisten saatavien perinnässä on, että vaikka julkisoikeudellisten saatavien vapaamuotoisessa perinnässä sovelletaan perintälakia, perintälakiin sisältyy niitä koskevia erityissäännöksiä. Esimerkiksi perintäkulujen katot ovat julkisoikeudellisten saatavien kohdalla alempana kuin yksityisoikeudellisissa saatavissa (tarkemmin luku 6). Merkittävä ero on myös saatavien vanhentumisessa. Julkisoikeudelliset saatavat vanhenevat yleensä viidessä vuodessa, eikä vanhenemista voida katkaista. 30 Niiden periminen siis lopetetaan pääsääntöisesti viiden vuoden kuluttua. Yksityisoikeudellisten saatavien vanhenemisaika on kolme vuotta, mutta vanheneminen voidaan katkaista, ja näitä saatavia voidaan periä, kunnes 15 vuotta on kulunut saatavan täytäntöönpanoperusteen lainvoimaiseksi tulemisesta. 31 Määräaika on 20 vuotta, jos velkoja on luonnollinen henkilö tai maksuvelvollisuus perustuu rikokseen (UK 2:24 27). Merkittäviä eroja on myös oikeussuojajärjestelmässä. 32 Yksityisoikeudellisen saatavan täytäntöönpano ulosottoteitse edellyttää saatavan perintäkelpoisuuden vahvistamista tuomioistuimessa, jolloin velallisella on mahdollisuus esittää saatavan olemassaoloa, maksamista, vanhentumista jne. koskevat väitteensä. Julkisoikeudellisten saatavien perintää koskeva oikeussuojajärjestelmä perustuu oleellisilta osin siihen, että niiden perusteesta voidaan tehdä valitus ylemmälle hallintoviranomaiselle. Tähän oikeussuojajärjestelmään liittyy myös erityissäännöksiä, jotka koskevat saatavan ulosottoperintää, kuten VeroTPL:n mukainen perustevalitus ja ulosoton keskeyttäminen VeroTPL 20. Viiden vuoden vanhentumisaika alkaa saatavan maksuunpanoa tai määräämistä taikka (toissijaisesti) erääntymistä seuraavan kalenterivuoden alusta. 31 VanhL (728/2003) 4. Yksityisoikeudellisen saatavan vanhentumisaika alkaa pääsäännön mukaan sen erääntymisestä. Velkoja voi muistuttamalla velallista katkaista vanhentumisen, jolloin alkaa uusi, samanpituinen vanhentumisaika. Vanhentuminen katkeaa myös, kun velallinen lyhentää saatavaa osasuorituksella. Jos saatavaa peritään oikeudellisesti, sitä koskevan tuomion vanhentumisaika on viisi vuotta, ja myös se voidaan katkaista, VanhL 6. Vanhentumissäännöksistä ks. esim. Lindström 2005, Oikeussuojaa käytetään vilkkaasti argumenttina keskustelussa asiamieskiellosta. Ks. jälj ja 5.4.
15 10 Eri saatavalajeja on vertailtu seuraavassa Ulosotto toimikunnan mietinnössä esitetyssä taulukossa. Tässä taulukossa, toisin kuin kuviossa 2.1 edellä, toiseen sarakkeeseen eli Ilman tuomiota tai päätöstä täytäntöönpantaviin saataviin sisältyy sekä ulosoton asiamieskiellon että toimeksiantorajoituksen piiriin kuuluvia saatavia. Neljännen sarakkeen saatavat kuuluvat kaikki joko toimeksiantorajoituksen piiriin tai muun sellaisen lainsäädännön piiriin, että niiden perinnässä ei voida käyttää asiamiestä. Peruste Esimerkkejä Luonne Korko ja viivästyskorko tai muu viivästysseuraamus - Sopimus, sitoumus tai muu oikeustoimi - Vahinkotapahtuma - Kauppa, vuokra - Velkakirja, vekseli - Vahingonkorvaus - Sakot, rikesakot - Korvaukset valtiolle - Menetetyksi tuomittu rahamäärä - Julkisoikeudellinen sanktio -Yksityisoikeudellinen - Kerta- tai jatkuvaluonteisia - Sopimuksenvaraisia - Korkolaki Vanhentuminen - 3 vuotta erääntymisestä - 10 vuotta perusteen syntymisestä - 5 vuotta tuomiosta - Voidaan katkaista; max. 15/20 vuotta Elatusapu Taulukko 2.1 Eri saatavalajien täytäntöönpano Tuomio Ilman tuomiota täytäntöönpanon tai päätöstä perusteena täytäntöönpantavat - Lainsäädäntö - Vahvistettu sopimus - Tuomio tai päätös - Verot - Kunnan päivähoitomaksut - Pysäköintivirhemaksut - Julkisoikeudellinen - Lainsäädäntö - Säännökset puutteellisia - 5 vuotta saamisen määräämistä tai maksuunpanoa seuraavan vuoden alusta - Ei voida katkaista - Elatusapu lapselle - Elatustuki - Yksityisoikeudellinen - Määräajoin maksettava - Viivästyskorko ElatusL 16b, ElatustukiL vuotta erääntymistä seuraavan vuoden alusta - Ei voida katkaista Sakot, korvaukset ym. valtion saatavat - Tuomio tai päätös - Sakot: Ei korkoa tai viivästyskorkoa - Korvaukset: Viivästyskorko korkolain mukaan - Sakot: 5 vuotta tuomiosta; muuntorangaistus 3 vuotta tuomion antopäivästä - Muut: 10 vuotta Lähde: Ulosotto toimikunnan mietintö KM 1998: 2, 64. Lainsäädännön muutokset huomioon ottaen.
16 Keskeisin lainsäädäntö Saatavan perimisen järjestämisen kannalta on edellä todetun mukaisesti ratkaisevaa se, onko saatava suoraan ulosottokelpoinen vai edellyttääkö sen täytäntöönpano ulosottoteitse (pakkotäytäntöönpano) tuomion hakemista käräjäoikeudesta (ulosottoperuste). Useimmat julkisoikeudelliset saatavat ovat suoraan ulosottokelpoisia, mutta aivan yksi yhteen nämä käsitteet eivät mene. Se, että velkojana on julkisyhteisö, ei vielä ratkaise saatavan laatua. Julkisyhteisöillä on runsaasti myös yksityisoikeudellisia saatavia esimerkiksi vuokrasopimusten perusteella. Sen lisäksi eräiden yksityisoikeudellisten tahojen, lähinnä vakuutusyhtiöiden, saatavia on säädetty suoraan ulosottokelpoisiksi. Pääsääntö on, että saatavan suora ulosottokelpoisuus perustuu aina nimenomaiseen lain säännökseen. Perussäännökset tässä suhteessa ovat UK 2:2.1 6-kohta ja VeroTPL 1 ja 3. Ensiksi mainitussa ulosottokaaren säännöksessä todetaan, että keskeisten valtion viranomaisten päätökset ovat ulosottokaaren mukaisia täytäntöönpanoperusteita. Lainkohdassa mainitaan valtioneuvoston, ministeriön, valtion keskushallintoon kuuluvan viraston ja lääninhallituksen päätös (UK 2:2.1 6-kohta). 33 Lisäksi muukin hallintopäätös on kyseisen lainkohdan mukaan täytäntöönpanoperuste, jos siitä on laissa erikseen säädetty. Keskeiset säännökset suorasta ulosottokelpoisuudesta ovat VeroTPL:n 1 ja 3. Niiden mukaan suoraan ulosottokelpoisia ovat ensinnäkin verot ja julkiset maksut. Veroista on yleensä olemassa veroviranomaisten tekemä verotuspäätös tai maksuunpanopäätös, kun niitä ryhdytään perimään. 34 Julkisia maksuja on hyvin monenlaisia, kuten kuntien tai kuntayhtymien palveluista (esim. terveyskeskus, päivähoito) tai valtion virastoille suoritettavat maksut. Näiden lisäksi myös muu julkisoikeudellinen tai siihen rinnastettava saatava voidaan säätää suoraan ulosottokelpoiseksi laissa tai valtioneuvoston asetuksessa (VeroTPL 3.2 ). 35 Julkisoikeudellisia ja niihin rinnastettavia saatavia on säädetty suoraan ulosottokelpoisiksi tavattoman monessa laissa (tarkemmin jälj. 4.2). Asiamieskieltojen suhteen VeroTPL:n nojalla suoraan ulosottokelpoisiksi säädetyt saatavat jakautuvat kahteen ryhmään. Toisaalta ovat valtion 33 Ko. lainkohdan mukaisista ulosottoperusteista ks. Linna & Leppänen 2003, Myös VNA verojen ja maksujen täytäntöönpanosta (1324/2007) 1. Veroista ks. jälj ja Jos suorasta ulosottokelpoisuudesta säädetään valtioneuvoston asetuksessa, maksun määräämisen perusteesta tulee säätää laissa siten, että sen suuruuden määräämiseen ei sisälly huomattavaa harkintavallan käyttöä.
17 12 saatavat, erityisesti verot, sekä lainvastaisen menettelyn vuoksi määrätyt julkisoikeudelliset seuraamukset, joiden perimistä ei voida lainkaan antaa perintätoimiston tai muun asiamiehen tehtäväksi (perintälain 9 ). Toisaalla ovat muut julkisoikeudelliset maksut, joita koskee ulosoton asiamieskielto. Lainvastaisen menettelyn vuoksi määrättyjä julkioikeudellisia saatavia on myös perinnän näkökulmasta kahdenlaisia, joskaan kummankaan ryhmän kohdalla ei asiamiehen käyttö tule kysymykseen. Varsinaisten sakkojen ja muiden rikosoikeudellisten seuraamusten täytäntöönpanosta on oma lakinsa, laki sakon täytäntöönpanosta (SakkoTPL 672/2002). Niiden kohdalla toimeksiantorajoitus ei ole herättänyt suurempaa keskustelua. VeroTPL:n mukaan pannaan täytäntöön erilaisia lainvastaisen menettelyn vuoksi säädettyjä maksuja, joista esimerkkeinä voidaan mainita pysäköintivirhemaksut ja joukkoliikenteen tarkastusmaksut. Näistä maksuista käytetään jatkossa termiä sanktioluonteiset saatavat (ks ja 5.3). Jälkimmäisten suhteen toimeksiantorajoitus tuli voimaan perintälain säätämisen yhteydessä vuonna 1999 ja on jatkuvan keskustelun kohteena. Julkisyhteisöjen saatavien lisäksi eräiden yksityisoikeudellisten toimijoiden perimiä saatavia on säädetty perittäviksi siten kuin verojen ja maksujen täytäntöönpanosta on säädetty. Kysymyksessä on tällöin pääasiassa vakuutusyhtiöiden vakuutusmaksusaatavat, joita koskeva vakuutus pysyy voimassa maksun laiminlyönnistä huolimatta (ks ). Julkisyhteisöillä on myös yksityisoikeudellisia saatavia, joiden täytäntöönpanossa menetellään samoin kuin yksityisten tahojen saatavien perimisessä. Tällaiset saatavat eivät siis ole suoraan ulosottokelpoisia (ks ) Erikseen on kuitenkin mainittava elatustuki, jonka perinnästä säädetään voimaan tulleen elatustukilain 5 luvussa (580/2008). Elatustuki samoin kuin sosiaalilautakunnan vahvistama sopimus elatusavun maksamisesta on suoraan ulosottokelpoinen (UK 2:2.1 4 kohta; L lapsen elatuksesta 8.3 ). Seuraavaan taulukkoon on koottu erilaisten saatavien perintää koskeva lainsäädäntö: Taulukko 2.2 Saatavien perinnässä noudatettava keskeisin lainsäädäntö Yksityisoikeudelliset saatavat Perintälaki, UK Verot VeroKantoL,VeroTPL, UK Julkisoikeudelliset saatavat Perintälaki, UK, VeroTPL Elatusavut ja elatustuki L lapsen elatuksesta, Elatustukilaki, UK Sakot SakkoTPL
18 Hyvä perintätapa Saatavien perinnässä on noudatettava hyvää perintätapaa. Nykyisin siitä säädetään perintälain 4 1 momentissa, jonka mukaan perinnässä ei saa käyttää hyvän perintätavan vastaista tai muutoin velallisen kannalta sopimatonta menettelyä. Jo ennen perintälain säätämistä hyvä perintätapa määritteli sitä, mitä pidettiin asianmukaisena perintäkäytäntönä. Vuonna 1992 julkaistiin Suomen perimistoimistojen liitto ry:n, oikeusministeriön ja kuluttajaasiamiehen yhteistyössä laatimat ohjeet. Hyvää perintätapaa koskevien ohjeiden laatiminen on 2000-luvulla siirtynyt kuluttaja-asiamiehelle, jonka velvollisuuksiin kuuluu perintälain noudattamisen valvonta kuluttajaperinnän osalta. 36 Kuluttaja-asiamies on antanut hyvää perintätapaa koskevat ohjeet viimeksi vuonna Kuluttaja-asiamies kehittää hyvää perintätapaa yhdessä perintäalan kanssa. Vuonna 2007 yhdessä perintäalan kanssa pidetyn seminaarin jälkeen kuluttaja-asiamies laati alan toimijoille valvontakirjeen, jossa käsitellään ongelmakohtia, joita on noussut esiin kuluttaja-asiamiehelle tulleiden perintää koskevien ilmoitusten pohjalta. Hyvää perintätapaa koskevat määräykset sisältyvät nykyisin siis osin suoraan perintälain säännöksiin, osin ne löytyvät kuluttaja-asiamiehen antamista ohjeista. Perintälaki on pakottavaa lainsäädäntöä velallisen hyväksi eli velallista ei voi asettaa lain säännöksiin verrattuna huonompaan asemaan edes hänen suostumuksellaan. Siten suuri osa hyvästä perintätavasta on kuluttajaperinnässä pakottavaa lainsäädäntöä joko suoraan perintälain tai välillisesti perintälain 4 :n mukaan. Lisäksi rikoslaissa on omat pykälänsä muun muassa velallisen painostamisesta ja uhkailusta. Hyvää perintätapaa tulee noudattaa sekä velkojan periessä itse saatavaa että perintätoimiston suorittamassa perinnässä. Eräät perintälain pykälät koskevat kuitenkin vain ammattimaisesti harjoitettua perintää (5 ja 6 ). Seuraavassa selostetaan lyhyesti hyvän perintätavan sisältöä. 36 Perintälain 12 ja laki kuluttajavirastosta Hyvästä perintätavasta myös Lindström 2005, 179.
19 14 Yleissäännös Perintälain 4 :n esitöiden mukaan hyvään perintätapaan kuuluu, että perinnän on oltava asiallista ja tahdikasta. Velallista loukkaavien tai häpäisevien ilmaisujen käyttö on kiellettyä. 38 Pykälän 2. momentin mukaan perinnässä ei saa antaa vääriä tai harhaanjohtavia tietoja maksun laiminlyönnin seuraamuksista. Tällä tarkoitetaan esimerkiksi maksuhäiriömerkinnän tekemisellä uhkaamista. Usein etenkin kuluttajalla on virheellinen käsitys siitä, missä vaiheessa perintää maksuhäiriömerkintä ilmestyy luottotietoihin. Samoin on kiellettyä liioitella ja vääristellä perinnän kustannusten määrää. Velkojalla tai toimeksiannon saajalla ei kuitenkaan ole velvollisuutta selvittää velallisen oikeusasemaan kuuluvia yleisesti vaikuttavia seikkoja eikä maksun laiminlyönnin seuraamuksia. 39 Julkisoikeudellisten saatavien perinnässä sitä vastoin on ilmoitettava oikeussuojakeinoista (perintälaki k). Velalliselta saadaan veloittaa kohtuulliset kustannukset velan perimisestä, mutta hänelle ei saa aiheuttaa kohtuuttomia tai tarpeettomia kuluja. 40 Velalliselta velotettavien perintäkulujen ylärajoista on säädetty laissa. Ylärajat koskevat sekä yksittäisiä toimenpiteitä että kokonaiskuluja. Huomioon tulee ottaa, että kyse on nimenomaan ylärajoista, joiden allekin jäävät kustannukset voivat olla kohtuuttomia mikäli ne ovat liian suuria toimenpiteisiin nähden. Toisaalta eräissä tapauksissa velalliselta voidaan periä todelliset perintäkustannukset, vaikka ne ylittäisivät lain mukaisen ylärajan. Ylärajaa ei kuitenkaan saa ylittää suoraan täytäntöönpanokelpoisen saatavan perinnässä (PerintäL 10a.3 ). Perintäkulujen ylärajoja käsitellään luvussa 6. Erikseen on todettu, että perintä ei saa vaarantaa velallisen yksityisyyden suojaa. Velallisen yksityisyyden suojalla on perinnässä erityinen asema. Hallituksen esityksen 41 mukaan esimerkiksi maksuhäiriömerkinnästä ei saa ilmoittaa tai uhata ilmoittaa ulkopuoliselle. Lisäksi kirjeperinnässä perinnän tulee olla hoidettu huomiota herättämättömällä tavalla. Kirjekuoresta ei saa ulospäin käydä ilmi, että kuori sisältää perintäkirjeen. 38 HE 199/1996 vp. Ks. myös kuluttajansuojalain 2:9. 39 HE 199/1996 vp 12; Pönkä & Willman 2005, KKO 1987:105; KKO 2005: HE 199/1996 vp. Ks. myös Myllymäki & Pönkä 2009, 49.
20 15 Velallisen oikeus saada tietoja Perintälain 4 a :n mukaan velallisella on oikeus saada velkojalta maksutta ajantasainen tieto velkojensa kokonaismäärästä ja perusteista, erittely maksamattomista veloista ja niiden lyhennyksistä sekä selvitys velkapääomalle kertyneiden korkojen ja kulujen määräytymisestä. Tämä oikeus pyytää erittelyä tai selvitystä on kerran vuodessa ja siitä häntä ei voi veloittaa. Mikäli erittelyä tai selvitystä pyydetään useammin, saa velkoja pyytää siitä kohtuullisen korvauksen. Tiedot tulisi antaa kuukauden kuluessa. 42 Kuluttaja-asiamies on vuoden 2007 valvontakirjeessä huomauttanut, että velkojaa koskeva tiedonantovelvollisuus koskee myös perintätoimistoja, koska perintätoimistoilla voi olla parhaat tiedot velallisen velkatilanteesta. Jos tietojensaantioikeus olisi vain suoraan velkojalta, tietojen saanti olisi käytännössä vaikeaa ja muodostuisi kohtuuttoman hitaaksi. 43 Vapaamuotoinen perintä Lakiin ei sisälly määräyksiä siitä, miten vapaamuotoisessa perinnässä tulee toimia. Perinnässä voidaan käyttää vapaamuotoista kirjallista maksumuistutusta, puhelinperintää, sähköpostia, tekstiviestejä ja jopa kotikäyntejä. Näiden perintämenetelmien käyttöä on täsmennetty KA:n hyvää perintätapaa koskevassa ohjeessa. Ohjeen mukaan velalliselle tulisi yleensä lähettää vähintään kaksi maksumuistutusta ennen kuin perinnässä siirrytään ankarampiin keinoihin, kuten siirretään saatava perintätoimistolle, keskeytetään palvelu tai eräännytetään luotto. 44 Alan kirjallisuudessa on katsottu, että velkojan tulee muistuttaa velallista vähintään yhdellä maksumuistutuksella ennen kuin saatava siirretään perintätoimistolle tai julkisoikeudellisten maksujen kohdalla suoraan ulosottoon. 45 Perintälain mukaan kulujen periminen maksumuistutuksesta edellyttää, että laskun erääntymisen ja ensimmäisen muistutuksen sekä myöhempien muistutusten väli on vähintään 14 vuorokautta (10b ). Maksumuistutuksen sisällöstä ei ole säädetty laissa. Hyvää perintätapaa koskevissa ohjeissa sitä vastoin on edellytetty, että maksumuistutus sisältää riittävät perustiedot 42 KA 2007, KA 2007, 2. KA 2005, KA 2005, 4. Lindström 2005, Pönkä & Willman 2005, 55. Myös Etelä-Suomen lääninhallitus on ratkaisussaan vahvistanut yhden maksumuistutuksen vähimmäismäärän; OKH311A
VAASAN YLIOPISTO FILOSOFINEN TIEDEKUNTA Hanna Tuominen JULKISET SAATAVAT JA ULOSOTON ASIAMIESKIELTO Julkisoikeuden pro gradu -tutkielma VAASA 2012 1 SISÄLLYSLUETTELO Sivu KUVIO- JA TAULUKKOLUETTELO 3 LYHENTEET